কেন্সর ইন্সতিত্যুৎ, অদ্যার, চেনাইদা পীখিবা প্রধান মন্ত্রীগী ৱারোল

তামিল নাদুগী রাজ্যপাল, তামিল নাদুগী মুখ্য মন্ত্রী, ঐহাক্কী মন্ত্রীমন্দলগী খোংলোইশিং তামিল নাদুগী উপ মুখ্য মন্ত্রী ফম্বাকথক্তা লেংশিনবিরিবা শক্নাইরবশিং ইচল-ইচে অমসুং মরূপ মপাংশিং এপ্রিল ১৪দা পাংথোক্কদৌরিবা তামিলগী অনৌবা চহি বিলামভীগী তঞ্জানা লাকপদা মালেমগী মফম কয়াদা লৈরিবা তামিল মীয়ামদা ঐহাক্না য়াইফ-পাউজেল পীজরি। কেন্সর ইন্সতিত্যুৎ, অদ্যারদা লাকপা ফংজবা অসিদা ঐহাক নুংঙাইবা ফাওই। মসি ভারত্তা খ্বাইদগী লিরবা অমসুং খ্বাইদগী মরু ওইবা কমপ্রিহেন্সিব কেন্সর কেয়র সেন্তরশিংগী মরক্তা অমনি। পুন্সি মহিংদা অহোংবা লাকপনা লৌনগন্দবা লৈনাশিংগী মশিং হেঙ্গৎলক্লি। ইস্তিমেৎ খরগী মতুং ইন্না ঐখোয়গী লৈবাক্তা শিরিবা মীশিংগী চাদা ৬০দি লৌনগন্দবা লৈনাশিংনা শিবা ওইরি। কেন্দ্র সরকারনা লৈবাক্কী তোঙান তোঙানবা মফমশিংদা স্তেত কেন্সর ইন্সতিত্যুৎ ২০ অমসুং তর্সরী কেয়র কেন্সর সেন্তর ৫০ শেমগৎ শাগৎনবা প্লান তৌরি। তর্সরী কেয়র কেন্সর সেন্তর শাগৎনবগীদমক লুপা কোতি ৪৫ অমসুং স্তেত কেন্সর ইন্সতিত্যুৎশিং শেমগৎনবগীদমক লুপা কোতি ১২০ পীনবা মতিক চাবা ইন্সতিত্যুসনশিংগী প্রপোজেল অদু এপ্রুব তৌবা য়ানা লৈরে। হৌজিক ফাওবদা স্তেত কেন্সর ইন্সতিত্যুৎ ১৫ অমসুং তর্সরী কেয়র কেন্সর সেন্তর ২০ শেমগৎনবগীদমক পুখৎলকপা ৱাফমদা অয়াবা পীখিবা অদুদা ঐহাক নুংঙাইবা ফাওই। ওনকোলোজীগী তোঙান তোঙানবা শকওং শক্তাদা মীৎয়েং থম্লগা অনৌবা ওল ইন্দিয়া ইন্সতিত্যুৎ ওফ মেদিকেল সাইন্সেস ১৪ লিংখৎলে। প্রধান মন্ত্রী স্বাস্থয়া সুরক্ষা য়োজনাগী মখাদা, ইন্সতিত্যুসন ৮দা ওনকোলোজী সর্বিসশিং ফংহনবগা লোয়ননা অপগ্রেদ তৌরে। ইং ২০১৭কী নেস্নেল হেল্থ পোলিসীদা ঙাকথোকপা য়াবা হেল্থকেয়রগী মরুওইবা অদু পল্লি। আয়ুশ্মান ভারতকী কমপ্রেহেন্সিব প্রাইমারী হেল্থ কেয়রগী মখাদা মীয়ামগী ময়ুম মনাক্তা ঐখোয়না প্রাইমারী কেয়রগী থাক্তা প্রিভেন্তিব এন্দ ক্যুরেতিব সর্বিসশিং ফংহল্লগনি। ঐখোয়না মী মশিংদা য়ুমফম ওইরগা দাইবেতিস, হাইপর-তেন্সন অমদি কমন ওইবা কেন্সরশিংগুম্বা লৌনগন্দবা লৈনাশিং ঙাকথোকপা, কন্ত্রোল তৌবা, খঙদোকপা অমসুং মেনেজমেন্তদা থবক পায়খৎপা হৌরে। প্রধান মন্ত্রী নেস্নেল হেল্থ প্রোতেক্সন মিসন অসিসু আয়ুশ্মান ভারতকী মনুং চল্লি। মসিনা ইমুং কোতি ১০ হেন্না কোনশিল্লগনি। মিসন অসিগী খুত্থাংদা চাউরাক্না মীওই কোতি ৫০দা কান্নবা ফংহল্লগনি। মিসন অসিগী মখাদা সেকেন্দরী অমসুং তর্সরী কেয়র হোস্পিতালাইজেসনগীদমক ইমুং খুদিংদা চহি খুদিংগী লুপা লাখ ৫ ফাওবগী ইন্সুরেন্স কবরেজ ফংহল্লগনি। মসি সরকারনা শেল পুথোকপা মালেমগী খ্বাইদগী চাউবা হেল্থ কেয়র প্রোগ্রাম ওইরগনি। স্কিম অসিগী কানবা অসি লৈবাক্কী মফম পুম্নমক্তা ফংবা ঙম্লগনি। মীয়াম্না সরকারগী অমসুং পেনেলদা য়াওবা লনাই হোস্পিতাল অনিমক্তা কানবা ফংবা ঙম্লগনি। স্কিম অসিগী পান্দমদি হকশেলদা পোকেৎ এক্সপেন্দিচর হন্থহনবনি। কেন্সরগুম্বা লৈনাশিং ঙাকথোক্নবা, কন্ত্রোল তৌনবা অমসুং মেনেজ তৌনবা এন জি ওশিং অমসুং লনাই সেক্তরশিং য়াওনা খুন্নাইগী সেক্সন পুম্নমক্তা ঐখোয়না থবক পায়খৎপা মথৌ তাই। কেন্সর ইন্সতিত্যুৎ দবল্যু.আই.এ. চেনাই অসি লৈখিদ্রবা দা. মুথুলক্ষমী রেদ্দীগী লুচিং মখাদা ভোলুন্তরী ৱুমেন সোসিয়েল ৱার্করগী কাংবু অমনা লিংখৎপা ভোলুন্তরী চেরিতেবল ইন্সতিত্যুসন অমনি। ইন্সতিত্যুৎ অসি অপিকপা কোতেজ হোস্পিতাল অমগুম হৌরকখি। খা-ভারত্তা মসিনা অহানবা কেন্সর স্পিসিয়েলিতী হোস্পিতালনি অমদি লৈবাক অসিগীনা অনিসুবনি। ঙসিদি ইন্সতিত্যুৎ অসি ফমুং ৫০০ লৈবা কেন্সর হোস্পিতাল অমা ওইরে। ফমুংশিং অসিগী চাদা ৩০দি ফ্রী বেদশিংনি হায়না ইফমদা খঙহনবিরে। কেন্দ্র সরকারনা ইং ২০০৭তা ইন্সতিত্যুৎ অসিগী মোলিকুলর ওনকোলোজী দিপার্তমেন্ত অসি “সেন্তর ওফ এক্সেলেন্স” অমা ওইনা শকখঙখি। মসি ১৯৮৪দা লিংখৎপা ভারতকী অহানবা সুপর স্পেসিয়েলিতী কোলেজনি। দা. শান্তনা মহাক্কী থৌরম হৌদোকপগী ৱারোলদা ইন্সতিত্যুৎ অসিনা মায়োক্নরিবা খুদোংচাদবশিংগী মতাংদা হায়বিখ্রে। ঐহাক্না মফমদা থাজবা পীজরি মদুদি ঐখোয়না মহাক্কী ৱাফমশিং অদু য়েংশিনগনি অমদি করি তৌবা য়াবগে হায়বা অদু য়েংশিনবীনবা ঐহাক্না তামিল নাদুগী মুখ্য মন্ত্রীগী মফমদা হায়জরি। মরূপশিং, কেন্দ্র সরকারনা কোওপরেতিব ফেদরেলিজমদা ৱারেপ লৌরে। ঐখোয়গী মন্ত্রদি সবকা সাথ, সবকা বিকাসনি। অনৌবা ভারত অমা শেমগৎনবা ঐখোয় পুন্না থবক তৌমিন্নরসি, মদুনা ঐখোয়গী ফ্রীদম ফাইতরশিংবু চাউথোকচহল্লগনি। ময়াম্বু থাগৎচরি। ময়াম্বু হায়নিঙায় লৈতনা থাগৎচরি।